Infectați a doua oară. Îngrijorător e și răspunsul lui Tătaru: "Acum le studiem!" Până acum ce-ați făcut?
Ministrul Sănătății a confirmat primele cazuri de reinfectare din România. Au apărut focare în Israel după redeschiderea școlilor. La New York nu se redeschid încă restaurantele.
1.365 de cazuri noi de coronavirus și 44 de decese în ultimele 24 de ore! Printre ei și Ovidiu Băjenaru, şeful clinicii de Neurologie de la Spitalul Universitar! Uite așa ne apropiem de 100.000 de infectări de la începutul pandemiei!Mai avem doar câteva zile, dacă o ținem în ritmul ăsta! Îngrijorător e și că ministrul Sănătății anunță că avem câteva cazuri de reinfectare! Și mai îngrijorător e răspunsul lui Tătaru: Acum le studiem! Până acum ce-ați făcut?Se deschid școlile peste 11 zile, focarele sunt inevitabile spune epidemiologul Geza Molnar! Și uite ce s-a întâmplat în Israel! La 2 zile după ce 2,4 milioane de copii s-au întors la școală, peste 3.000 de cazuri au apărut într-o singură zi! Noi avem vreo 3 milioane de elevi!Pe 1 septembrie am deschis și restaurantele! Uite că la New Yok, primarul Bill de Blasio anunță că o astfel de decizie o să fie luată abia la finalul lunii!BILL DE BLASIO, primar New York: "Contează sănătatea și siguranța oamenilor! Din cauza asta suntem atât de precauți!".